internet vaartha 162 Views
ముంబై : మహీంద్ర బీమా బ్రోకరేజి సంస్థ అంతర్జాతీయ రేటింగ్స్‌ సాధించింది. ప్రపంచవ్యాప్తంగా 2020 నాటికి రాబడులపరంగా టాప్‌ 100 బ్రోక రేజి సంస్థల్లోఒకటిగా నిలవాలన్న లక్ష్యంతో ఉన్నట్లు ప్రకటించింది. ప్రస్తుతం సంస్థ లక్షా 50 వేల గ్రామాలకు బీమా సేవలంది స్తోంది. గ్రామీణపట్టణ ప్రాంతాల్లో ఆరు మిలియ్లకుపైబడిన కేసులను పరిష్కరించింది. మొత్తం 25 దేశాల్లో రీఇన్సూరెన్స్‌ బ్రోకింగ్‌ బిజినెస్‌ సంబంధాలను పెంపొందించుకున్న సంస్థ తాజాగా పీపుల్‌ క్యాపబిలిటీ మెచూరిటీ మోడల్‌ 3వ మెచూరిటీస్థాయిని సాధించింది. సంస్థ అంతర్జాతీయ సేవల పరంగా పిసిఎంఎం ఈ రేటింగ్‌ అందించింది. దీనితో కంపెనీ యాక్సెంచుర్‌, కంప్యూటర్‌ సైన్సెస్‌ కార్పొఏషన్‌, విప్రో, సిఎంసి మహీంద్ర అండ్‌ మహీంద్ర ఫైనాన్షియల్స్‌, టాటా కన్సల్టెన్సీ సేవలు, ఎల్‌అండ్‌టి ఇన్ఫోటెక్‌ సరసన నిలిచింది. ఈకార్యక్రమంలో మహీంద్ర ఫైనాన్షియల్‌ సర్వీసెస్‌ ప్రెసిడెంట్‌ రమేష్‌ అయ్యర్‌; మహీంద్ర బీమాబ్రోకరేజి సంస్థ ఎండి డా.జైదీప్‌ దేవారే, క్యుఎఐఇండియా రాజేష్‌నాయక్‌ తదితరులు పాల్గొన్నారు.